SL Uradni list Evropske unije C 107/12

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2009/C 107/04

Št. pomoči: XA 2/09

Država članica: Danska

Regija: Danmark

Naziv sheme pomoči ali ime podjetja, ki prejme individualno pomoč: Tilskud til certificerede partier af sædekorn og markfrø

Pravna podlaga: Bekendtgørelsen nr. 1360 af 19. december 2008 om tilskud til certificerede partier af sædekorn og markfrø udstedt med hjemmel i Finansloven for finansåret 2009

Načrtovani letni izdatki po shemi ali skupni znesek individualne pomoči, dodeljene podjetju: 10 000 000 DKR

Največja intenzivnost pomoči: 50 %

Datum začetka izvajanja: Odredba o subvencijah za certificirane pošiljke semen žit in drugih semen za setev začne veljati 1. januarja 2009, od navedenega dne se lahko pomoč dodeli po tej shemi.

Trajanje sheme ali individualne pomoči: Shema se financira iz odobrenih proračunskih sredstev po Zakonu o financah za leto 2009. Zato se pomoč v skladu s to shemo lahko plača le za obdobje od 1. januarja 2009 do 31. decembra 2009.

Cilj pomoči: Cilj pomoči je dodelitev pomoči kmetijskim gospodarstvom (kmetijam), ki se ukvarjajo s primarno proizvodnjo kmetijskih proizvodov, za kritje dela stroškov obveznih nadzornih ukrepov, povezanih s potrjevanjem semen žit in drugih semen za setev. Pomoč se dodeli v skladu s členom 14(2)(e) Uredbe Komisije (ES) št. 1857/2006.

Zadevni gospodarski sektor(-ji): Kmetijski sektor, v zvezi s semeni žit in drugimi semeni za setev.

Naziv in naslov organa, ki dodeli pomoč:

Plantedirektoratet Skovbrynet 20 2800 Kgs. Lyngby DANMARK

Spletna stran: https://www.lovtidende.dk/Forms/L0700.aspx?s31=10&s19=1360&s32=2008

Drugi podatki: —

Št. pomoči: XA 19/09

Država članica: Nizozemska

Regija: Provincie Fryslân (Friesland)

Naziv sheme pomoči ali ime podjetja, ki prejme individualno pomoč: Subsidie agrarische bedrijfsverplaatsing en daaraan gerelateerde investeringskosten

Pravna podlaga:

— Kadersubsidieverordening pMJP Fryslân 2009;

— Subsidieverordening pMJP Fryslân 2009, Hoofdstuk 1.1.3. Subsidie agrarische bedrijfsverplaatsing en daaraan gerelateerde investeringskosten;

— Wet inkomstenbelasting 2001, art. 3.54.

Načrtovani letni izdatki po shemi ali skupni znesek individualne pomoči, dodeljene podjetju: Predvideni letni izdatki: 600 000 EUR

Ocenjeni izdatki za obdobje 2009–2013: 3 milijone EUR

Največja intenzivnost pomoči: V skladu s členoma 4 in 6 Uredbe Komisije (ES) št. 1857/2006 se pomoč MSP odobri v višini:

Naložbe so namenjene zlasti:

— zmanjšanju proizvodnih stroškov,

— izboljšanju in preusmeritvi proizvodnje,

— povečanju kakovosti,

— vzdrževanju in izboljšanju naravnega okolja ali izboljšanju higienskih razmer ali standardov za dobro počutje živali.

Upravičeni stroški se nanašajo na:

— gradnjo, nakup ali izboljšanje nepremičnin,

— nakup ali zakup strojev in opreme, vključno z računalniškimi programi do tržne vrednosti blaga,

— splošne stroške izdatkov iz prejšnjih alinej, kot so honorarji arhitektov, inženirjev in svetovalcev, stroški za študije izvedljivosti, nakup patentov in licenc.

Vsa mala in srednje velika kmetijska gospodarstva na zadevnem področju, ki izpolnjujejo pogoje sheme, so upravičena do subvencije in lahko predložijo svojo vlogo.

Pomoč se ne odobri kmetijskim gospodarstvom, ki so v težavah.

Pomoč se ne odobri ob kršenju kakršnih koli prepovedi ali omejitev, opredeljenih v uredbah Sveta o uvedbi skupnih ureditev trga, tudi če se take prepovedi ali omejitve nanašajo le na pomoč Skupnosti.

Pomoč se ne odobri za:

— nakup proizvodnih pravic, živali in letnih rastlin,

— zasaditev letnih rastlin,

— drenažna dela ali opremo za namakanje in namakalna dela, razen če taka naložba vodi k zmanjšanju prejšnje uporabe vode za najmanj 25 %,

— preproste naložbe za nadomestitev.

Pomoč se ne odobri za nakup zemljišč.

Skupna pomoč iz točk 1–4 znaša največ 400 000 EUR.

Datum začetka izvajanja: Pomoč se v skladu s členom 18(1) Uredbe Komisije (ES) št. 1857/2006 dodeli, ko se shema objavi v Uradnem listu Evropske unije, vendar ne, preden jo odobrijo provincialni sveti, in ne pred uveljavitvijo sklepa z dne 3. septembra 2007 o spremembah Uitvoeringsbesluit inkomstenbelasting 2001, Stb. 2007, 328.

Trajanje sheme ali individualne pomoči: Do 31. decembra 2013.

Cilj pomoči: Premestitev kmetijskih gospodarstev v javnem interesu, tj. izboljšanje prostorske ureditve ali kmetijske strukture, izboljšanje narave, pokrajine, vode ali okolja, ter z njimi povezane naložbe.

Kmetijska gospodarstva prodajo svoja kmetijska poslopja in vsa pripadajoča zemljišča na stari lokaciji Uradu za upravljanje zemljišč (Bureau Beheer Landbouwgronden) ali drugemu regionalnemu uradu po ceni, ki velja na prostem trgu (tj. običajni tržni ceni), za opravljanje svojih kmetijskih dejavnosti pa kupijo novo kmetijsko gospodarstvo in nova zemljišča. Stroški, upravičeni do subvencije:

100 % dejanskih stroškov, če premestitev zajema razstavljanje, odstranitev in ponovno postavitev obstoječih poslopij, vključno s stroški svetovalnih storitev, načrtovanja in raziskovalnih del, ki so nastali s premestitvijo in davčnim obračunom premestitve kmetijskega gospodarstva. Za stroške svetovalnih storitev, načrtovanja in raziskovalnih del se štejejo: notarski stroški, katastrski stroški, stroški svetovalnih storitev, nastali s premestitvijo, ter stroški za posrednika, revizorja, arhitekta itn. Premestitev kmetijskih poslopij ima za zadevna podjetja tudi davčne posledice. Podjetniki, ki zaradi premestitve svoje podjetje likvidirajo, morajo plačati davek na skrite rezerve in podobna sredstva (starega) podjetja. Za podjetnike predstavlja ta davek strošek, ki je neposredno in neločljivo povezan s premestitvijo njihovega podjetja. Premestitev za zadevna podjetja pogosto ni finančno izvedljiva, zato kmetijska gospodarstva pogosto ostanejo na svoji stari lokaciji (npr. v bližini izpostavljenih naravnih območij). Pri tem ukrepu se pomoč odobri v višini 100 % nastalih stroškov (v skladu s členom 6(2) Uredbe (ES) št. 1857/2006);

40 % povečane vrednosti poslopij po premestitvi, če je posledica premestitve, da kmet dobi modernejše poslopje, pri čemer mora sam prispevati vsaj 60 % nastalih stroškov (v skladu s členom 6(3) Uredbe (ES) št. 1857/2006);

40 % povečane proizvodnje zmogljivosti, če je posledica premestitve povečanje proizvodnje, pri čemer mora kmet sam prispevati vsaj 60 % nastalih stroškov (v skladu s členom 6(4) Uredbe (ES) št. 1857/2006);

40 % naložb, nastalih s premestitvijo, pri čemer je treba vlogo predložiti v dveh letih po odobritvi (v skladu s členom 4 Uredbe (ES) št. 1857/2006).

Pomoč znaša največ 400 000 EUR na gospodarstvo.

Zadevni gospodarski sektorji: Vsa mala in srednje velika primarna kmetijska gospodarstva, na katerih se proizvajajo proizvodi iz Priloge I Pogodbe ES.

Naziv in naslov organa, ki dodeli pomoč:

Provincie Fryslân (Friesland) Sneekertrekweg 1 Leeuwarden Postbus 20120 8900 HM Leeuwarden NEDERLAND

Spletna stran: www.fryslan.nl/regelgevingeuropa

uporabniško ime: europa

geslo: regelgeving

Drugi podatki: —

Št. pomoči: XA 22/09

Država članica: Italija

Regija: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe

Naziv sheme pomoči ali ime podjetja, ki prejme individualno pomoč: Indennizzi connessi con l’attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe.

Pravna podlaga: Decreto del Presidente del Consiglio dei Ministri 3 agosto 2007 e successivo Decreto del Presidente del Consiglio dei Ministri 4 luglio 2008;

Ordinanza del Presidente del Consiglio dei Ministri 21 Dicembre 2007 n. 3634 modificata con Ordinanza del Presidente del Consiglio dei Ministri 28 maggio 2008 n. 3675;

Decreto Commissariale n. 4 del 6 maggio 2008 e Decreto Commissariale n. 10 del 31 luglio 2008;

Decreto Commissariale n. 21 del 22 ottobre 2008;

Decreto Commissariale n. 49 del 28 novembre 2008;

Decreto ministeriale 27 dicembre 2007.

Načrtovani letni izdatki po shemi ali skupni znesek individualne pomoči, dodeljene podjetju:

— Odškodnine iz člena 3(1)(a) in (b) Odloka predsednika ministrskega sveta št. 3634/2007 v skupnem znesku 37 000 000 EUR – pomoč je enkratna.

— Odškodnine iz člena 3(1)(c) Odloka predsednika ministrskega sveta št. 3634/2007 v znesku 4 600 000 EUR – pomoč je enkratna.

Največja intenzivnost pomoči: 100 % nastale škode.

Datum začetka izvajanja: Pomoč se izplača po objavi identifikacijske številke prošnje za izvzetje na spletni strani Generalnega direktorata za kmetijstvo in razvoj podeželja Evropske komisije.

Trajanje sheme ali individualne pomoči: Do preklica izrednega stanja iz odloka predsednika ministrskega sveta z dne 3. avgusta 2007 in njegovih poznejših sprememb. Datum, določen za preklic, je 31. december 2008. Plačilo odškodnin se lahko izvede tudi po preteku tega datuma, če se za pomoč zaprosi zaradi zakola okuženih živali ali za obnovo čred v kmetijskem gospodarstvu. V nobenem primeru se pomoč ne bo izplačala po preteku štirih let od dogodka.

Cilj pomoči: Člen 10(2)

odškodnine iz zakona št. 615 z dne 9. junija 1964, kakor je bil pozneje spremenjen in dopolnjen, ki se upravičencem priznavajo za zakol živali, odrejen in izveden na podlagi odloka ministra za zdravje z dne 14. novembra 2006, v neto znesku, ki je enak dohodku iz prodaje mesa;

dodatna odškodnina, ki upošteva vrednost na trgu na dan objave odloka (21. december 2007), povzeto iz publikacije inštituta ISMEA, v neto znesku, ki je enak odškodninam, prejetim na podlagi zakona št. 615 z dne 9. junija 1964, kakor je bil spremenjen in dopolnjen, ter dohodku iz prodaje mesa;

izgube dohodka zaradi upoštevanja obveznosti do uvedbe karantene in zaradi težav v zvezi z obnovo črede.

Shema pomoči določa, da mora upravičenec predložiti zahtevek. Če vladni organ po preučitvi prošnje izda pozitivno mnenje, se pomoč uradno dodeli. Vsakega upravičenca se z obvestilom v pregledni obliki obvesti o višini odškodnine za izplačilo ter o načinu njenega izračuna. Pomoč se lahko dodeljuje, dokler se ne porabijo vsa finančna sredstva, zagotovljena na podlagi Odloka predsednika ministrskega sveta št. 3634/2007.

Zadevni sektorji: Živinorejski sektor.

Naziv in naslov organa, ki dodeli pomoč, ter spletni naslov: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe

Celotno besedilo v zvezi s pomočjo in zadevna dokumentacija so na voljo na spodnji strani: http://www.sito.regione.campania.it/agricoltura/brucellosi/brucellosi.html

Drugi podatki: Izredno socialno-gospodarsko stanje na ozemlju pokrajine Caserta in v sosednjih regijah se lahko, če to zahtevajo razmere, podaljša z dodatnim odlokom predsednika ministrskega sveta, in sicer za obvladanje tveganja za zdravje zaradi povečane obolevnosti goveda za brucelozo.

Št. pomoči: XA 28/09

Država članica: Francija

Regija: Bourgogne

Naziv sheme pomoči: Aide Régionale Jeune Agriculteur HCF (Hors Cadre Familial)

Pravna podlaga: Code Général des collectivités territoriales, notamment son article L 1511-2;

Circulaire DGFAR/SDEA/C2008-5002 (16.1.08);

Délibération du Conseil régional de Bourgogne.

Načrtovani letni izdatki po shemi: 400 000 EUR

Največja intenzivnost pomoči: Pomoč v znesku 3 375 EUR do 13 500 EUR na kmetovalca

Datum začetka izvajanja: 2009

Trajanje sheme pomoči: do leta 2013

Cilj pomoči: Ta shema pomoči je v skladu s členom 7 Uredbe Komisije (ES) št. 1857/2006 z dne 15. decembra 2006.

Cilj pomoči je vzpodbuditi in spremljati začetek samostojne kmetijske dejavnosti kmetovalcev zunaj družinskega kroga ob upoštevanju naslednjih pogojev upravičenosti za dodelitev pomoči:

da so stari manj kot 40 let in da prvič ustanavljajo kmetijo kot gospodarji na kmetijskem gospodarstvu;

da imajo zadostna strokovna znanja in izobrazbo v skladu z evropsko zakonodajo;

da predstavijo razvojni načrt kmetijskih dejavnosti;

da lahko dokažejo, da so vključeni v shemo socialnega zavarovanja za kmete (Mutualité sociale agricole – MSA).

Pomoč se kmetovalcu izplačuje neposredno.

Ta pomoč se razlikuje od pomoči, ki se lahko dodelijo v okviru sheme pomoči XA 25/07 (Programme pour l'installation et le développement des iniciatives locales – program za začetek kmetijske dejavnosti in razvoj lokalnih pobud – PIDIL).

Zadevni gospodarski sektorji: kmetijski sektor

Naziv in naslov organa, ki dodeli pomoč:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Spletni naslov: http://www.cr-bourgogne.fr/documents/gda/2008-12/jeune_agriculteur.doc

Št. pomoči: XA 32/09

Država članica: Francija

Regija: Bourgogne

Naziv sheme pomoči: Conseil aux Agriculteurs

Pravna podlaga: Code Général des collectivités territoriales, notamment son article L 1511-2;

Délibération du Conseil régional de Bourgogne.

Načrtovani letni izdatki po shemi: 600 000 EUR

Največja intenzivnost pomoči: 80 % zneska upravičenih stroškov (stroški za inženirske storitve, dokumentacijo, medsebojno obveščanje), ki se nanašajo na svetovalne storitve na naslednjih področjih:

energija, kmetijski odpadki, načini integrirane proizvodnje, povečanje vrednosti proizvodnje v okviru območnega projekta;

kmetijska oprema;

diverzifikacija dejavnosti;

načini proizvodnje v okviru kolektivnih ukrepov sektorja na naslednjih področjih(na področju zdravstva, genetike, zmanjševanja vnosa).

Datum začetka izvajanja: 2009

Trajanje sheme pomoči: do leta 2013

Cilj pomoči: Ta shema pomoči je v skladu sčlenom 15 Uredbe Komisije (ES) št. 1857/2006 z dne 15. decembra 2006.

Svetovalne dejavnosti so začasne in niso povezane z normalnim delovanjem kmetijske proizvodnje.

Ta shema pomoči bo omogočila pokriti posebne stroške različnih načrtovanih dejavnosti, ki jih bodo vodile kolektivne strukture s področja kmetijstva. V skladu s členom 15(3) in (4) Uredbe (ES) št. 1857/2006 o izjemah v kmetijstvu se pomoč ne izplačuje kmetovalcem, vsi upravičenci pa imajo dostop do ukrepov, ki jih bodo vodile kolektivne strukture, ne da bi bili obvezani pristopiti k članstvu v teh strukturah.

Zadevni gospodarski sektorji: sektor kmetijske proizvodnje.

Naziv in naslov organa, ki dodeli pomoč:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Spletni naslov: http://www.cr-bourgogne.fr/documents/gda/2008-12/conseils_agriculteurs_agroequipt.doc

http://www.cr-bourgogne.fr/documents/gda/2008-12/conseils_agriculteurs_amelioration_modes_production.doc

http://www.cr-bourgogne.fr/documents/gda/2008-12/conseils_agriculteurs_diversification.doc

http://www.cr-bourgogne.fr/documents/gda/2008-12/conseils_agriculteurs.doc